( <32 ) 
au prouffict de la dicte dame princesse comparante. Et se faict 
la vente de la dicte maison pour le pris et fournir de treize 
mille florins une foys, de laquelle, déduction faicte du capital 
d’une rente de deux centz et cinquante florins par an, deue à 
Jehan Jacops, marchant de vins, montant quattre mille florins, 
dont la dicte maison est chargée, et huict mille florins que la 
dicte dame princesse comparante confesse par cestes avoir 
receu en deniers clers, resteroit deu pour le parfurnissement 
mille florins, laquelle somme de mille florins la dicte dame 
princesse en a quicté ausdits révérendz pères minimes par don 
gratuit, sans que la dicte maison ce soit chargée d’aulcunes 
aultres rentes, promectant de ce guarrand et asseurance que la 
dicte dame princesse en avoit, comme es dictes lettres plus 
amplement est reprins. Et comme la dicte maison est chargée 
des dittes deux centz cinquante florins par an deue au dict 
Jehan Jacops, sy est ce que pareillement sont comparus en 
leurs propres personnes messire Michiel de Roisin, seigneur de 
Rongy, Cordes, Bettencourt, Celles, etc., et dame Loyse de 
Sainct Aldegunde, sa compaingne, lesquelz en leur propre 
et privé nom se sont obligés et s’obligent par cestes indempner 
la dicte dame princesse de la dicte rente, tant au regard des 
arreraiges doresnevant à escheoir que du capital d’icelle rente, 
le tout à leurs frais et dépens et sans aulcune charge de la dicte 
dame, promectant de ce guarrand et de tousjours satisfaire (sy 
faulte en advenoit). Par après le dict Corneille de Heyenbeke, 
pour et au nom que dessus, at ultérieurement livré ausdits 
acceptants et au prouffict susdict la dicte maison, avec toutes 
ses appendances et dépendances, comme cy dessus se déclaire, 
avecq les droicts et asseurances susdittes, pour ainsy estre 
tenue, et perpétuelement par eulx et leurs successeurs possédée 
en toute la forme et manière susdicte, saulff au dict seigneur 
foncier son bon droict. S’ensuyct la teneur du dict octroy 
obtenu est dépesché en langue thioise comme s’ensuict de mot 
à aultre. Albert ende Ysabel... Après l'octroi, qui est daté en 
toutes lettres du 20 juin 1617, vient la finale abrégée des lettres 
échevinales, telles qu’on les transcrivait dans les registres aux 
